Vladavina zakona u Afganistanu - 2004-09-27
Ambasador SAD u Afganistanu, Zalmay Khalilzad pozvao afgance na suradnju sa novim guvernerom u Heratu.
Red je uspostavljen u Heratu, gradu na zapadu Avganistana nakon nasilnih protesta u kojima najmanje sedam ljudi izgubilo živote a na desetine drugih je ranjeno. Protesti su uslijedili nakon što je predsjednik Hamid Karzai sa dužnosti vojnog guvernera pokrajine Herat smijenio Ismaila Khana. Na stotine razljučenih demonstranata zapalilo je i opljačkalo urede nekoliko agencija Ujedinjenih nacija. Predsjednik Karzai je izjavio da su nenasilni protesti u Avganistanu dozvoljeni ali kad prestanu biti nenasilni vlasti će djelovati. ”Oni koji pribjegavaju nasilju protiv zvaničnika UN-a ili zvaničnika grupa koje se bore za ljudska prava su pobunjenici, to su oni koji nanose štetu miru, stabilnosti i dostojanstvu Herata i dostojanstvu Avganistana. To nije ono što ova zemlja želi. To nije ono što žele stanovnici Herata i mi ćemo se sa njima oštro obračunati.“ Predsjednik Karzai kaže da je njegova odluka da umjesto Ismail Khana na tu dužnost postavi Sayeda Mohammeda Khaira Khuwa bila u interesu javnosti. ”Smatrali smo neophodnim izvršiti promjene u Heratu kako bi Herat dobio bolje šanse za ostvarivanje većeg stepena sigurnosti i za učešće u političkim procesima u Avganistanu. To je odluka donesena za dobrobit Ismail Khana i cijele zemlje i za dobrobit stanovnika Herata.“ U avgustu, snage Ismail Khana, uglavnom Tadžikistanci borili su se sa Paštunskim milicijama kojima je zapovjedao Amanullah Khan. Više od hiljadu i pet stotina vojnika afganistanske vlade bilo je potrebno da zaustavi borbe. Promatrači ljudskih prava kažu da su pripadnici snaga sigurnosti Ismaila Khana izvršili brojna kršenja ljudskih prava. Reakcije u Heratu na uklanjanje Ismaila Khana su pomješane. Ulični prodavač je za agenciju Reuters izjavio da ljudi žele promjene jer je Ismail Khan bio vrlo strog u smislu društvenih sloboda. Ambasador Sjedinjenih Država u Afganistanu, Zalmay Khalilzad je pozvao afgance na suradnju sa novim guvernerom u Heratu. Posljednjih godina postignut je veliki napredak i Afganistan bi trebao nastaviti graditi na tom uspjehu, rekao je gospodin Khalilzad. Sigurnosr, obnova, i razvoj demokratskih institucija su važni za sve afgance, uključujući ljude na zapadu, i prava svih moraju biti poštovana, rekao je Zalmay Khalilzad.